鄭則士

鄭則士，人稱Kent哥、肥Kent，係香港男演員，1986年同1997年兩屆香港電影金像獎最佳男主角。

生平 
鄭則士喺香港出世，自細就對演戲有好大興趣。佢自己話，細個父母間中帶佢去戲院睇粵語片，佢見童星馮寶寶有時做乞兒妹，有時做皇帝女，覺得好好玩。讀小四嗰陣寫作文《我的志願》，佢寫「要做明星」，畀老師鬧貪慕虛榮，撕爛篇文，要佢由頭作過。

佢書讀到中一，因為屋企窮決定唔返學，等父母能夠供細佬妹繼續讀。街坊介紹佢去珠寶首飾工場做學徒。佢話，每個月人工20蚊剃頭錢，三年半後，加至600蚊，算係大師傅，喺景福返工，晚黑加班造金吊墜，一晚額外賺百幾蚊，1970年代初月入千幾元，相當唔錯。做咗金飾師傅十年，佢去參加無綫電視嘅做戲比賽節目《聲寶片場》，攞咗獎獲簽約，要放棄金飾工作轉行。佢屋企人覺得佢放棄月薪2000蚊來轉份400蚊嘅工痴線，卒之佢阿媽支持佢。

鄭則士係喺1972年加入咗電影公司藝員訓練班入行，但只係做二打六。到1976年佢加入無綫電視，先參與咗好多劇集嘅演出。佢第一部出場嘅劇集係1976年長篇劇《狂潮》，飾演一個私家偵探。1979年佢喺劇集《四眼神探》入面第一次做主角。除此之外佢重演出咗《強人》、《流氓皇帝》、《二人三足》、《獵鷹》等等劇集。

但鄭則士喺電視界只係打滾咗幾年，就喺1980年佢開始全心參與電影演出。佢第一部電影係周潤發主演嘅《灰靈》。其間佢唔但只做演員，重做埋導演以至監製。好似1985年佢執導咗《何必有我》，喺入面飾演「肥貓」呢個角色，就成功贏得香港電影金像獎最佳男主角。鄭則士成日話呢個角色係佢出道以來最鍾意嘅，所以之後佢喺1988年搵嚟張曼玉同其他演員，拍攝咗《何必有我》續集《肥貓流浪記》。

出道以嚟鄭則士以一身肥胖嘅形象示人，以精湛同具火喉嘅演技出名。因為身形關係，出任主角嘅作品唔多，但演技成日都俾人誇讚。九十年代佢一直參與警匪片嘅演出：喺李連杰主演嘅《中南海保鑣》飾演一個幫辦；喺《四大探長》飾演一個沙展；喺成龍嘅《重案組》飾演一個貪污警員。呢啲警匪片使到佢塑造出警長嘅形象。其後佢終於憑住《三個受傷的警察》，喺1996年再度贏得香港電影金像獎最佳男主角。

佢喺1993年靠參演萬梓良嘅《龍兄鼠弟》返番無綫電視，但佢喺無綫所演嘅劇集好少。由於覺得唔受到重用，佢決定喺1997年轉投亞洲電視。喺亞視佢先演出咗「肥貓」系列嘅劇集，無耐佢開始演繹一啲歷史人物，好似孫子、蘇東坡等等，吸引咗一啲唔鍾意亞視嘅觀眾特登轉台欣賞佢嘅演出。

佢喺九十年代曾經同朋友合資開電影公司，不過因市道唔好欠債過千萬，不過重有阿媽同老婆陪佢度過難關。

近年佢主力喺大陸拍劇，直到2006年先至再選擇重返無綫。

2019年參與劇集《荷里活有個大老千》，同王子涵、吳業坤同埋BabyJohn等新人合作。

演出作品

電影 
灰靈
山狗
Friend過打Band
夜驚魂
佳人有約
失婚老豆
何必有我
最佳福星
捉鬼大師
肥貓流浪記
開心巨無霸
三狼奇案飾 馬二燦
警察扒手兩家親
黃飛鴻 飾 林世榮
四大家族之龍兄虎弟 飾 馬世海
四大探長 飾 何琛
跛豪 飾 肥波
玉蒲團之偷情寶鑑 飾 天殘子
重案組 飾 洪爺
歲月風雲之上海皇帝 飾 黃金榮
上海皇帝之雄霸天下 飾 黃金榮
中南海保鏢 飾 梁SIR
黃飛鴻之八大天王
三個受傷的警察
低一點的天空
導火綫
寝取らせバス痴漢～夫の前でイカされ中出しされる貞淑妻 飾 痴漢 (2008年）
一個好爸爸 飾 龍叔

電視劇 
1976年：《狂潮》 
1978年：《強人》 飾 羅昆
1979年：《四眼神探》
1981年：《流氓皇帝》 飾 吳多好
1981年：《二人三足》
1981年：《老虎甩鬚》
1982年：《獵鷹》
1983年：《鬼咁夠運》
1993年：《龍兄鼠弟》
1993年：《的士810》
1995年：《的士810II》
1996年：《的士810III》
1996年：《有肥人終成眷屬》 飾 何家邦
1996年：《大刺客》之魚腸劍 飾 專諸
2008年：《金石良緣》 飾 金　石
2008年：《盛世仁傑》 飾 狄仁傑
2009年：《老友狗狗》 飾 黎俊升
2010年：《情越雙白線》　飾 何球
2012年：《造王者》　飾 董昭

電視劇 
肥貓正傳 飾 肥貓
屋企有個肥大佬 飾 朱文全
肥貓正傳II 飾 王家寶
騷東坡 飾 蘇軾
至尊食王 飾 常滿
法內情2002
醫神
盲俠金魚飛天豬

電視劇 
食神 飾 趙十兩
孫子兵法 飾 孫武

留言集：不死貓 鄭則士
 鄭則士 肥貓回流記

香港電影男演員
香港導演
則士